# REPUBLIKA HRVATSKA

# KOPRIVNIČKO-KRIŽEVAČKA ŽUPANIJA

# VIJEĆE RODITELJA OSNOVNE ŠKOLE SOKOLOVAC

KLASA: 007-04/22-06/04

URBROJ: 2137-33-01-22-2

Sokolovac, 21.12.2022.

Z A P I S N I K

sa 2. sjednice Vijeća roditelja Osnovne škole Sokolovac u školskoj godini 2022./2023. održane dana 21. prosinca 2022. godine u 17.00 sati u prostoriji Osnovne škole Sokolovac u Sokolovcu ( na tribinama). Sjednicu je sazvala i sjednici predsjedava Izidora Pajnić, predsjednica Vijeća roditelja Osnovne škole Sokolovac.

Sjednici prisustvuje 11 članova Vijeća roditelja:

Ivana Dološćak, predstavnica 1. razreda, Jadranka Kašić Mujkić, predstavnica 2. razreda, Izidora Pajnić, predstavnica 4.r., Biljana Novosel Gvozden, predstavnica 5.a razreda, Gordana Dvekar, predstavnica 6.a razreda, Marina Borović, predstavnica 6. b razreda, Valentina Miklošić, predstavnica 8.a.r, Verica Kolarić, predstavnica PŠ Srijem Marina Badenić Jug, predstavnica PŠ Velika Mučna, Ivana Bertić, predstavnica PŠ Mala Mučna, Ruža Šebrek, predstavnica PŠ Veliki Botinovac.

Sjednici nisu prisustvovali:

Ljiljana Radmilović, predstavnica 3. razreda, Biljana Ban, predstavnica 7.a .r., Ksenija Bratković, predstavnica 7.b razreda, i. Mihaela Matica, predstavnica PŠ Srijem, Alen Radić, predstavnik PŠ Velika Mučna.

Ravnatelj škole konstatira da sjednici prisustvuje potrebna većina članova, prisutno je 11 od 16 članova izabranih u Vijeće roditelja Osnovne škole Sokolovac za školsku godinu za školsku godinu 2022./2023.

Sjednici prisustvuje ravnatelj škole Saša Korkut i tajnica škole Marijana Razman, kao zapisničar.

Za sjednicu Vijeća roditelja predložen je sljedeći *DNEVNI RED:*

1. Usvajanje zapisnika s 1. sjednice Vijeća roditelja od 04.10.2022.;
2. Izvješće o radu škole i provedenim aktivnostima tijekom prvog polugodišta;
3. Ostala aktualna pitanja;
4. Razno

ZAPISNIČAR : PREDSJEDNICA VIJEĆA RODITELJA:

Marijana Razman Izidora Pajnić

Budući da nije bilo drugih prijedloga ni primjedbi predsjednica Vijeća roditelja daje na usvajanje predloženi dnevni red .

Članovi Vijeća roditelja jednoglasno su prihvatili predloženi dnevni red te prešli na rad po istome.

**Točka 1.**

Pod točkom 1. Usvajanje zapisnika s 1. sjednice Vijeća roditelja od 04.10.2021., Predsjednica vijeća roditelja kaže da su zapisnik s prethodne sjednice primili u sazivu sjednice elektronskim putem, pita ima li primjedbi i da li su ga svi pročitali.

Budući da nema primjedbi Vijeća roditelja Osnovne škole Sokolovac jednoglasno donosi

ODLUKU

Prihvaća se zapisnika s 1. sjednice Vijeća roditelja od 04.10.2022

**Točka 2.**

Pod točkom 2. Izvješće o radu škole i provedenim aktivnostima tijekom prvog polugodišta predsjednica Vijeća roditelja daje riječ ravnatelju koji informira prisutne o svim događajima i provedenim aktivnostima u prvom polugodištu školske godine 2022./2023. vezano uz nastavu i izvannastavne aktivnosti. U mjesecu listopadu je održano:

izvanučionička nastava posjet COOR- u u Koprivnici koja je odgođena u rujnu, predstavljanje Srednje škole Ludbreg učenicima 8. razreda, obilježavanje Dana kruha i zahvalnosti za plodove zemlje, izvanučionička nastava učenika 3.razreda matične škole i PŠ Srijem, planinarski izlet na Klek, Bibliobus dolazi u goste, projekt, obilježen Dan kravate, izvanučionička nastava dijela učenika razredne nastave u Otrovanec, Grabovnicu, izvanučionička nastava dijela učenika u Ješkovo, Šodericu, Molve i Hlebine, izvanučionička nastava učenika 7. i 8. razreda u Krapinu i Oroslavlje, Dani jabuka u Srijemu za učenike PŠ Srijem i učenike PŠ Mala Mučna.

Od 24. Do 26. listopada je održan CUC na kojem smo imali 4 predstavnika, ravnatelj, Jelena Hunjadi, Miodrag Maksimović i Tanja Brlek Lončarek sa svojim predavanjem.

Pomoćnici u nastavi su tijekom rujna započeli rad, zaposlena su 4 pomoćnika u nastavi.

Posjetili su nas iz Carneta vezano uz projektni zadatak u PŠ Velikoj Mučni, pogledali napravljeno i rekli da još uvijek čekamo instalaciju opreme.

U matičnoj školi su iz Carneta instalirali nove antene u svaku učionicu i dvoranu te instalirali novu mrežu WIFI-a jer je staroj istekla licenca.

Kroz naselje Velika Mučna se radi kanalizacija pa se otvorila mogućnost priključena škole na istu po završetku radova .

Održana su predavanja o načinu izvođenja debate za učenike 7. i 8. razreda, radionica o načinu izrade sapuna.

U studenom je obilježen Dan sjećanja na žrtve Vukovara, posjet Interliberu, obrtničkom i gospodarskom sajmu, obuka neplivača za učenike 6. razreda, završetak akcije Solidarnost na djelu, akcija skupljanja starog papira.

Održano je Županijsko stručno vijeće ravnatelja osnovnih škola te je za našu školu određeno domaćinstvo natjecanja Europa u školi.. Nastavljeni su uvidi u nastavu, te se skreće se sa kolegijalnim uvidom u nastavu.

Održan je sistematski pregled učenika, održana je kiparska radionica sa Ciglarom u Područnoj školi Veliki Botinovac, održano je predavanje Promicanje istine o Domovinskom ratu za učenike 8. razreda, održan je književni susret sa  Bojanom Meandžija, održana je obuka neplivača za učenike 6. razreda održava se od 21. do 25.11.2023. na bazenima Cerine, održano je predavanje Kodovi sigurnosti na vodi, održana su planirana predavanja policije, , postavljena je mrežna oprema u područnim školama s manje od 30 učenika.

**Točka 3.**

Pod točkom 3. Ostala aktualna pitanja predsjednica Vijeća roditelja daje riječ ravnatelju koji obrazlaže da će se održati dvije Božićne priredbe za predmetnu i razrednu nastavu , dana 23.12.završava prvo polugodište.Od siječnja se kreće s projektom besplatne prehrane učenika za sve učenike.

Školska natjecanja kreću od 17.01. slijedeće godine.

Održat će se roditeljski sastanci za višednevno putovanje učenika 7. razreda.

U slučaju snježnih oborina roditelji će biti na vrijeme obaviješteni o načinu održavanja nastave.

**Točka 4.**

Pod točkom 4.Razno predsjednica Vijeća roditelja daje riječ članovima Vijeća roditelja.

Roditelji upozoravaju na činjenicu da djecu u prekogoru vozi bus sa premalo sjedala, jedan bus čak i prokišnjava i ponekad ne može otvoriti vrata.

Ravnatelj odgovora da će informirati prijevoznika o tome

Budući da nije bilo pitanja ni rasprave, sjednica je završena u 18.00 sati.

ZAPISNIČAR : PREDSJEDNICA VIJEĆA RODITELJA:

Marijana Razman Izidora Pajnić